A Bizottság 1999/28/EK irányelve
(1999. április 21.)
a nemzetközi polgári repülésről szóló egyezmény második kiadásának (1988) 16. függeléke 1. kötete 2. fejezete II. részének hatálya alá tartozó repülőgépek üzemeltetésének korlátozásáról szóló 92/14/EGK irányelv módosításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nemzetközi polgári repülésről szóló egyezmény második kiadásának (1988) [1] 16. függeléke 1. kötete 2. fejezete II. részének hatálya alá tartozó repülőgépek üzemeltetésének korlátozásáról szóló, legutóbb a 98/20/EK irányelvvel [2] módosított 92/14/EGK irányelvre és különösen annak 9a. cikkére,
(1) mivel a 92/14/EGK irányelv 3. cikke az említett irányelv mellékletében felsorolt repülőgépeket mentesíti, feltéve hogy azok a referencia-időszak alatt továbbra is a lajstromozó országban letelepedett jogi vagy természetes személyek üzemeltetik;
(2) mivel a 92/14/EGK irányelv 9a. cikke a melléklet módosítására egy egyszerűsített eljárásról rendelkezik a mentesítéshez szükséges kritériumoknak való teljes megfelelés biztosítása érdekében;
(3) mivel a mellékletben szereplő egyes repülőgépek megsemmisültek, másokat pedig töröltek az adott fejlődő ország lajstromából, s ezért szükségessé vált a melléklet módosítása;
(4) mivel ennek az irányelvnek a rendelkezései összhangban vannak a 2176/96/EK bizottsági rendelettel [3] módosított 3922/91/EGK tanácsi rendelettel [4] létrehozott repülésbiztonsági szabályzatok bizottságának véleményével [5],
ELFOGADTA EZT AZ IRÁNYELVET:
1. cikk
A 92/14/EGK irányelv melléklete ezen irányelv mellékletének megfelelően módosul.
2. cikk
(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1999. szeptember 1-jéig megfeleljenek. Erről haladéktalanul tájékoztatják a Bizottságot.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadtak el.
3. cikk
Ez az irányelv az Európai Közösségek Hivatalos Lapjában való kihirdetését követő 20. napon lép hatályba.
4. cikk
Ennek az irányelvnek a tagállamok a címzettjei.
Kelt Brüsszelben, 1999. április 21-én.